Поштовани родитељи,

С обзиром на епидемиолошку ситуацију у земљи а на основу Уредбе о мерама за спречавање и сузбијање заразне болести, принуђени смо да Савет родитеља одржимо електронским путем.

Такође вас обавештавамо да се за сва питања из делокруга рада Савета родитеља можете, путем овог мејла или телефоном, обратити директору школе или психолошко педагошкој служби.

Сходно томе предлажемо следећи **дневни ред**:

1. Успех ученика на крају првог полугодишта
2. Информација о спроведеној јавној набавци исхране ученика у продуженом боравку
3. Информација о бесплатним уџбеницима за наредну школску годину
4. Разно
5. Анализа успеха ученика на крају првог полугодишта је дата као прилог.
6. Након спроведене Јавне набавке „Ручак за ученике у продуженом боравку“ изабран је добављач „F.A.N. Grupo“ d.o.o.

Понуде су поднела два добављача, „F.A.N. Grupo“ d.o.o. са ценом од 172,56 динара са ПДВ-ом и „Лидо“ д.о.о. са ценом од 204,00 динара са ПДВ-ом.

На основу критеријума „цена“, одређеног у Јавном позиву за подношење понуда, сходно члану 144. став 4. Закона о јавним набавкама изабрана је понуда „F.A.N. Grupo“ d.o.o. као најповољнија са најнижом ценом од 172,56 динара са ПДВ-ом.

Овај добављач је изабран за наредних годину дана.

1. Право на бесплатне уџбенике у наредној школској години имају:

• Ученици из социјално и материјално угрожених породица који су носиоци искључиво новчане социјалне помоћи.

• Ученици са сметњама у развоју и инвалидитетом који основно образовање стичу по индивидуалном образовном плану, као и они који образовање не стучу по индивидуалном плану, али имају потребу за прилагођеним уџбеницима (увећан фонт, Брајево писмо, електронски формат).

• Ученици који су треће или свако наредно рођено дете, ако су старија деца у систему образовња Републике Србије. Ако су старија деца код нас у школи није потребна потврда о редовном школовању за остваривање права на бесплатне уџбенике.

Ову информацију су добили сви наставници разредне наставе (учитељи) и одељењске старешине старијих разреда и проследили родитељима.

Потребна документација, коју су родитељи прослеђивали одељењским старешинама и учитељима, је прикупљена а бројно стање бесплатних уџбеника по разредима биће прослеђено Министарству просвете.

За наредну школску годину вршиће се избор уџбеника само за четврти и осми разред на годину дана и потврђивање прошлогодишњег избора за трећи и седми на четири године.

Избор уџбеника за четврти и осми разред ће се извршити по објављивању каталога одобрених уџбеника Министарства просвете.

Списак уџбеника за све остале разреде који ће се користити и наредне школске године налази се на сајту школе.

1. Разно
* Ученици осмог разреда полагаће пробни завршни испит према Школском календару, 26. и 27. марта 2021.године. Све информације у вези са пробним завршним и завршним испитом ученика осмог разреда родитељи ће добити од одељењских старешина.
* Због епидемиолошке ситуације и обавезе спровођења мера заштите принуђени смо да контакте са родитељима одржавамо преко одељењских старешина и отворених врата наставника у малим групама.
* За сва остала питања можете нам се директно обратити на mejl: osciriloimetodije@gmail.com, тел. 0112887174 као и на мејл председника Савета родитеља dalibor3008@gmail.com и тел. 0658268507

С поштовањем,

Мануела Илић, директор школе

Далибор Лаловац, председник Савета родитеља